Τούρτα τριλογία χαλβά
Το αγαπημένο γλυκό της νηστείας, ο χαλβάς, σε μια εντυπωσιακή τούρτα! 100 νηστίσιμες συνταγές-έκπληξη θα βρείτε στον Γαστρονόμο Μαρτίου. Για πρώτη φορά ένας πλήρης οδηγός για να νηστέψουμε σωστά. Hμερολόγιο Σαρακοστής – 7 εβδομάδες νηστεία, μόνο στον Γαστρονόμο που κυκλοφορεί αυτή την Κυριακή με την Καθημερινή.
400 ml νερό, 250 γρ. ζάχαρη, 75 γρ. ελαιόλαδο με απαλή γεύση, 125 γρ. σιμιγδάλι, 1/2 κουτ. γλυκού εκχύλισμα βανίλιας, 300 ml νερό, 100 γρ. φράουλες, πολτοποιημένες, 250 γρ. ζάχαρη, 75 γρ. ελαιόλαδο με απαλή γεύση, 125 γρ. σιμιγδάλι, 400 ml νερό, 250 γρ. ζάχαρη, 75 γρ. ελαιόλαδο με απαλή γεύση, 125 γρ. σιμιγδάλι, 100 γρ. κουβερτούρα με 50-55% κακάο, λιωμένη, 300 γρ. κουβερτούρα με 50-55% κακάο, τεμαχισμένη, 50 γρ. ελαιόλαδο με απαλή γεύση
Για να ετοιμάσουμε την τούρτα τριλογία χαλβά σε μια μέτρια κατσαρόλα βάζουμε το νερό με τη ζάχαρη και τα αφήνουμε να πάρουν μία βράση σε μέτρια φωτιά.Μόλις ξεκινήσει να κοχλάζει το σιρόπι, μετράμε 4-5 λεπτά και αποσύρουμε. Το διατηρούμε ζεστό.Σε μια μεγάλη κατσαρόλα με βαρύ πάτο βάζουμε το ελαιόλαδο και το σιμιγδάλι και τα ζεσταίνουμε σε μέτρια προς δυνατή φωτιά, ανακατεύοντας διαρκώς με μια ξύλινη κουτάλα.Το καβουρδίζουμε με αυτόν τον τρόπο για 5-6 λεπτά ή μέχρι να δούμε ότι παίρνει ένα σκούρο χρυσαφί χρώμα.Αποσύρουμε την κατσαρόλα από τη φωτιά και προσθέτουμε σταδιακά το σιρόπι ανακατεύοντας.Βάζουμε ξανά την κατσαρόλα σε χαμηλή φωτιά και ανακατεύουμε μέχρι να δέσει ο χαλβάς μέχρι που, όταν σέρνουμε την κουτάλα στην κατσαρόλα, να αφήνει δρόμο. Στο τέλος, ρίχνουμε το εκχύλισμα βανίλιας.Σε ένα τσέρκι με διάμετρο 20 εκ. και ύψος 7 εκ. ή σε μια μεγάλη βαθιά φόρμα του κέικ που έχουμε λαδώσει, στρώνουμε τον χαλβά σε πάχος 2-3 εκ. ή μέχρι να καλύψει το 1/3 της φόρμας και ισιώνουμε την επιφάνειά του (ανάλογα με τη φόρμα, ίσως περισσέψει χαλβάς, γιατί πρέπει να εξασφαλίσουμε ότι θα μείνει χώρος και για τις άλλες γεύσεις – όσο περισσέψει τον φορμάρουμε σε ατομικά φορμάκια ή σε μπολάκια).Έτοιμάζουμε ξανά ένα σιρόπι στην ίδια κατσαρόλα που κάναμε και το προηγούμενο, μόνο που τώρα, εκτός από το νερό και τη ζάχαρη, ρίχνουμε μαζί και τον πολτό φράουλας.Αφήνουμε να βράσει για 4-5 λεπτά από όταν ξεκινήσει ο βρασμός και το αποσύρουμε.Σε μια μεγάλη κατσαρόλα με βαρύ πάτο καβουρδίζουμε το σιμιγδάλι στο λάδι όπως και προηγουμένως, δηλαδή για 5-6 λεπτά ή μέχρι να πάρει σκούρο χρυσαφί χρώμα.Αποσύρουμε την κατσαρόλα από τη φωτιά και προσθέτουμε σταδιακά το σιρόπι ανακατεύοντας.Βάζουμε ξανά την κατσαρόλα σε χαμηλή φωτιά και συνεχίζουμε το ανακάτεμα με μια ξύλινη κουτάλα μέχρι να δέσει ο χαλβάς.Στρώνουμε τον χαλβά φράουλας στη φόρμα, πάνω από τον χαλβά βανίλιας σε πάχος 2-3 εκ., έτσι που να καλυφθούν περίπου τα 2/3 της φόρμας (όσο περισσέψει το βάζουμε σε φορμάκια). Ισιώνουμε την επιφάνειά του.Φτιάχνουμε ξανά ένα σιρόπι με τον ίδιο τρόπο που κάναμε και για τον χαλβά βανίλιας.Σε μεγάλη κατσαρόλα καβουρδίζουμε το σιμιγδάλι και ετοιμάζουμε τον χαλβά προσθέτοντας και το σιρόπι, όπως προηγουμένως. Αφού δέσει ο χαλβάς, τον αποσύρουμε, προσθέτουμε τη λιωμένη σοκολάτα και ανακατεύουμε ώστε να γίνει όλο το μείγμα σοκολατί.Στρώνουμε τον σοκολατένιο χαλβά πάνω από τον χαλβά φράουλας σε πάχος 2-3 εκ. γεμίζοντας τη φόρμα.Αφήνουμε στο ψυγείο για τουλάχιστον 1 ώρα να παγώσει η τούρτα.Τεμαχίζουμε τη σοκολάτα και τη λιώνουμε μαζί με το ελαιόλαδο σε μπεν μαρί (δηλαδή σε ανοξείδωτο σκεύος που έχουμε στερεώσει πάνω σε μια κατσαρόλα με νερό που βράζει – προσοχή, το μπολ να μην ακουμπάει στο νερό).Όση ώρα λιώνει, την ανακατεύουμε. Αποσύρουμε και αφήνουμε να κρυώσει μέχρι να αρχίσει να πήζει και περιχύνουμε τον χαλβά, αφού τον ξεφορμάρουμε.
Ζάχαρη,Σιμιγδάλι,Σοκολάτα,Νηστίσιμα,Σαρακοστή